
К О Н К У Р С

ЗА  ФИНАНСИРАЊЕ И СУФИНАНСИРАЊЕ  ПРОЈЕКАТА 

ИЗ КУЛТУРЕ И УМЕТНОСТИ ЗА 2012. ГОДИНУ 

Конкурс се односи на  пројекте из следећих  области:

1. Визуелно стваралаштво, филм, мултимедија

2. Изворно  народно стваралаштво и заштита  културне баштине

3. Музичко стваралаштво, извођачка делатност

4. Позоришно, музичко-сценско и плесно стваралаштво

5. Књижевно  стваралаштво  и издавачка делатност

За финанисрање и суфинансирање пројеката на основу овог конкурса обезбеђено је 1.500.000 динара, с тим што ће се одабрани пројекти суфинансирати у најмањем  износу од 30.000 динара. 

Посебна пажња  ће бити посвећена  пројектима који својим квалитетом  доприносе   развоју   културе и уметности, промовишу  мултикултурализам и интеркултурални дијалог, унапређују разумевање идеја и језика савремене уметности, доприносе културној сарадњи  и уметничкој  размени у земљи  и иностранству и не представљају  подржавање већ  постојећих програмских  садржаја у установама културе. 

Период за реализацију пројекта је до 25. децембра 2012. године.

Право  учешћа  на конкурсу имају установе чији оснивач није Град, уметничка и друга удружења, организације, неформалне групе и појединци/ке са територије града Врања. 

Предлоге  пројеката ће разматрати Комисија за  вредновање  пројеката из области  културе и уметности.
Рок за подношење пријава је од 03.01.2012. године до 05.02.2012. године.

Резултати Конкурса  ће бити достављени предлагачима најкасније  30 дана од дана истека рока за подношења пријава по расписаном конкурсу. Резултат ће бити званично објављен на сајту града Врања као и у штампаним медијима на  територији града. 

Комисија за вредновање  пројеката из области културе и уметности извршиће избор пројекта, утврдити обим средстава за њихово суфинансирање, а Градоначелник ће са носиоцима пројеката закључити уговоре. Неизвршавање уговорених обавеза повлачи за собом обавезу враћања  средстава у буџет  Града Врања

Аутори и ауторке изабраних пројеката су у обавези да учествују у заједничкој јавној презентацији пројеката и резултата конкурса за текућу годину.

Пријаве на конкурс, уз пратећу документацију, подносе се на листу за подношење  предлога пројекта из области културе и уметности, који се може преузети са  сајта Града www.vranje.rs. 

Нетачно и  непотпуно попуњене, као и неблаговремено достављене пријаве неће бити  разматране.

Предлози пројеката  достављају се у 3 (три)  примерка Секретаријату за образовање, културу, спорт, омладину и информисање Градске управе Града Врања.
Рок за подношење  пријава је  30  дана од дана  објављивања  конкурса у средствима јавног информисања.

Додатне информације се могу добити  на телефон 017-421-643 – Контакт особа Слађан Стојилковић, виши референт у Секретаријату за образовање, културу, спорт, омладину и информисање.

Извештаје о завршеним пројектима који су суфинансирани на конкурсу за финансирање и суфинансирање пројеката из културе и уметности за 2011.годину доставити најкасније до 15.01.2012.године, Слађану Стојилковићу у Секретаријату за образовање, културу, спорт, омладину и информисање.

